भारतीय किसान यूनियन के जिलाध्यक्ष राज कुमार सिंह गौतम ने कहा कि पर्याप्त बिजली आपूर्ति और नहरों में टेल तक पानी पहुंचाने की तुरंत व्यवस्था न की गई तो आंदोलन छेड़ा जाएगा। उन्होंने कहा कि वर्तमान समय में किसान परेशान है। जिले में धान का बीच खोजे नहीं मिल रहा है। इतना ही नहीं सहकारी समितियों में खाद का स्टाक खत्म है। ऐसी हालत में धान की नर्सरी तैयार करने के लिए किसानों को अभी से खाद के संकट का सामना करना पड़ रहा है। पंचायत में मधुसूदन तिवारी, राजेंद्र सिंह, देवनारायण पटेल, ज्ञान सिंह, प्रेम सिंह, राकेश कुमार, राजाराम व संतोष कुमार आदि ने विचार व्यक्त किए।